b'\n_START_ARTICLE_\nRiteministeriet\n_START_PARAGRAPH_\nRiteministeriet (forenklet kinesisk: \xe7\xa4\xbc\xe9\x83\xa8; tradisjonell kinesisk: \xe7\xa6\xae\xe9\x83\xa8; pinyin: L\xc7\x90 B\xc3\xb9, mandsjuisk: Dorolon i jurgan) var et av de kinesiske tre departmenter og seks ministrier som fantes fra Tangdynastiets tid (618-907) og helt frem til Xinhairevolusjonen i 1911 sryrtet det keiserlige Kina. F\xc3\xb8r det ble organisert var dets oppgaver fordelt p\xc3\xa5 forskljellge embeder, som for eksempel storheroldens embede. Under Songdynastiet (960-1279) var dets funksjoner midlertidig overdratt til Det keiserlige sekretariat.\n_START_SECTION_\nI Qing-tiden\n_START_PARAGRAPH_\nUnder Qing-dynastiet var Riteministeriet en av de viktigste deler av det keiserlige regjeringsapparat. _NEWLINE_Det var ansvarlig for alle protokoll\xc3\xa6re anliggender ved keiserhoffet. Det omfattet de tidsbestemte tilbedelsesforpliktelser keiseren hadde i egenskap av \xc2\xabHimmelens s\xc3\xb8nn\xc2\xbb (Ti\xc4\x81nz\xc7\x90, \xe5\xa4\xa9\xe5\xad\x90), med ofringer til forfedrene og forskjellige guder. Disse ofringene skulle finne sted ved de dertil bestemte templer i Beijing, b\xc3\xa5de utenfor og i Den forbudte by, og meget seremoniell var knyttet til dem. De forutsatte at kalendersystemet fungerte og var korrekt \xe2\x80\x93 derfor hadde Ritestyret ogs\xc3\xa5 overoppsyn med det keiserlige astronomibyr\xc3\xa5. _NEWLINE_Ritestyret hadde ogs\xc3\xa5 ansvaret for de bes\xc3\xb8kende sendemenn fra tributtnasjonene til keiserhoffet. Etter hvert som ogs\xc3\xa5 ikke tributtb\xc3\xa6rende sendeferder og legasjoner kom til, fikk Ritestyret tildels en rolle som et utenriksministerium, skj\xc3\xb8nt disse funksjonene fra 1860 av ble tillagt det understilte embedet Zongli Yamen, som bestod nesten frem til Qing-dynastiets slutt og i 1901 ble erstattet med et utenriksministerium av mer vestlig type. _NEWLINE_Den kinesiske form for h\xc3\xb8viskhet og samfunnsorden (l\xc7\x90, \xe7\xa6\xae), som det var undervist av Konfucius, var en viktig del av den nasjonale embedsmannsutdannelse. Det var ogs\xc3\xa5 Ritestyret som hadde ansvar for oppsynet med de keiserlige embedsmannseksamener p\xc3\xa5 lokalt og provinsialt niv\xc3\xa5, og avviklingen av denne eksamenen p\xc3\xa5 det nasjonale toppniv\xc3\xa5.'